Psammorpha

Psammorpha er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned. Slekten omfatter bare én kjent art.

 Utseende 
En liten (ca. 4 millimeter), kraftig, blank, svart gjødselbille.  Hodet er forholdsvis stort, kantete, med en V-formet innskjæring i midten foran. Pronotum er avrundet firkantet med framskytende forhjørner. Dekkvingene har dype lengdefurer og er bredest bak midten. Beina er kraftige gravebein, forleggene med tre butte tenner.

 Levevis 
Ingenting er kjent om biologien til denne arten.

 Utbredelse 
Arten finnes bare på Christmasøya utenfor Australia.

 Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien gjødselbiller, Aphodiinae Leach, 1815
 Stammen Psammodiini Mulsant, 1842 
 Understammen Psammodiina
 Slekten Psammorpha Stebnicka, 1994 
 Psammorpha lawrencei Stebnicka, 1994

 Kilder 
 Stebnicka, Z.T. (1994) A new genus of unusually modified Psammodiini from Christmas Island (Coleoptera: 
Scarabaeoidea: Aphodiinae). Acta zoologica cracoviensa 37(2): 65-69. 
 Atlas of Living Australia - Psammorpha 
 biolib.cz - Oversikt over stammer og slekter

 Eksterne lenker 



Kategori:Gjødselbiller
Kategori:Biller formelt beskrevet i 1994
Kategori:Dyr formelt beskrevet av Zdzisława Teresa Stebnicka